ביקורות.
"באטמן נגד צבי הנינג'ה" זכה לביקורות חיוביות. בהתבסס על 13 ביקורות שנאספו על Rotten Tomatoes, לסרט יש דירוג אישור של 100% עם ציון ממוצע של 7.5 מתוך 10.
אלאהה סורור
מרים אלאהה סורור (בפרסית: الهه سرور) היא זמרת פופ אפגניסטנית, בת המיעוט ההזארי. זכתה לפופולריות רבה באפגניסטן ומחוצה לה לאחר שהשתתפה בתוכנית הטלוויזיה "כוכב נולד" באפגניסטן, ולאחר מכן התפרסמה בשירי המחאה שכתבה נגד שלטון הטליבאן. בשנת 2020 זכתה בתואר "האומנית החדשה המבטיחה ביותר" של המגזין הבריטי "Songlines".
קורות חייה.
סורור נולדה באיספהן, איראן, למשפחה של פליטים הזארים שנמלטו מביתם עקב מלחמת אפגניסטן, והתגוררה באיראן במשך 14 שנה. היא ומשפחתה חזרו לאפגניסטן בשנת 2005, לאחר נפילת שלטון הטליבאן. במהלך לימודיה התיכוניים עבדה סורור ככתבת חדשות בתחנת רדיו מקומית בעיר קונדוז, בצפון אפגניסטן, וגם בסוכנות ידיעות מקומית. באותה עת ארגנה קבוצות של נשים ונערות בשכונתה שלא הורשו ללמוד בבית הספר על פי חוקי הטליבאן, ולימדה אותן קרוא וכתוב ומתמטיקה. סורור יצאה בגלוי נגד דעות שמרניות והצהירה על מטרתה להיאבק למען חברה שוויונית יותר. עקב כך קיבלה איומים על חייה מתושבים שתמכו בטליבאן, והיא ומשפחתה נאלצו לעזוב את קונדוז.
לאחר שעברה עם משפחתה לקאבול בשנת 2007, החלה סורור לפתח קריירה מוזיקלית. היא למדה בבית ספר למוזיקה, שם התמחתה במוזיקה עממית אפגנית מסורתית, המשלבת גם הרמוניה מערבית. היא החלה להופיע עם להקה אפגנית, ללא הסכמה או תמיכה ממשפחתה, שהתנגדו לקריירה שלה כמוזיקאית. כאשר נודע להם, מנעו ממנה להופיע במשך שנה.
בשנת 2009 הופיעה בטלוויזיה בתוכנית Afghan Star, גרסה מקומית של "כוכב נולד". היא הייתה ההזארית הראשונה שהופיעה בתוכנית, וזכתה לפופולריות רבה באפגניסטן ומחוצה לה. לאחר מכן הוציאה לאור מספר אלבומים עם שירים מקוריים, בסגנון המשלב מוזיקה אפגנית מסורתית עם פופ מודרני. רבים משיריה הם שירי מחאה פוליטיים. לדוגמה, בשנת 2010 הקליטה שיר בשם "Sangsar" המבקר בגלוי את חוקי השריעה המאפשרים סקילה באפגניסטן.
פעילותה של סורור גרמה לגל חדש של איומים עליה ועל משפחתה, ובשנת 2011 היא נאלצה לברוח מאפגניסטן ועברה להתגורר בהודו, ולאחר שנה היגרה ללונדון והחלה ללמוד אנימציה. היא ממשיכה להקליט שירים ולהופיע באירופה ובאוסטרליה.
בשנת 2015 השתתפה בתחרות כישרונות ושירה בטלוויזיה האיראנית.
בשנת 2019 הוציאה את האלבום "Songs Of Our Mothers" עם מוזיקאים בריטים. השירים באלבום הם עיבודים מודרניים לשירי עם אפגנים שבוצעו באופן מסורתי על ידי נשים. הם מהווים, לדבריה, "מחאה נועזת נגד אי-השוויון המגדרי, הסקסיזם והמיזוגניה הקיימים בעולם." היא מנסה להיות קול עבור "נשים ברחבי העולם שדמותן נמחקה וקולן נאסר."
בשנת 2020 זכתה בתואר "האומנית החדשה המבטיחה ביותר" של המגזין הבריטי .
בשנת 2022 הופיעה בסרט תיעודי שהופק על ידי Human Rights Watch אודות השפעת החינוך על חייהן של נערות באפגניסטן, ועל הוראות הטליבאן למנוע מנערות ללמוד.
הכוכב הבא 2022
הכוכב הבא 2022 היא העונה התשיעית של תוכנית המציאות הישראלית הכוכב הבא. העונה משודרת החל מ-18 ביולי 2022 בערוץ 12.
רקע.
ב-17 בפברואר 2022 הודיעו סטטיק ובן אל על פרישה מהתכנית משום אילוצי לוח זמנים. ב-20 בפברואר נודע כי רן דנקר יצטרף אל צוות השופטים של התכנית.
במאי 2022 החלו הצילומים של עונה זו. העונה החדשה החלה ב-18 ביולי 2022.
שלב האודישנים.
שלב האודישנים משודר החל מ-18 ביולי 2022 ועדיין משודר.
בין המתמודדים הבולטים היו ליבי פנקר, משתתפת העונה הראשונה של "בית ספר למוסיקה" וחברת להקת Kids.il שייצגה את ישראל באירוויזיון הילדים 2012; ליאם בניסטי, משתתפת העונה הראשונה של הכוכב הבא והעונה החמישית של The Voice ישראל; אליאב זוהר, בנו של חבר הכנסת מיקי זוהר; אליאור זנדני, בנו של אמנון זנדני, האמרגן של משה פרץ; ניב דמירל, פיינליסט העונה השלישית של The Voice ישראל; ים גרוניך, בתו של הזמר שלמה גרוניך; אייל שלום, בן זוגו של ניקי גולדשטיין, משתתף העונה השביעית; יהלום דוד, חברת הפרויקט של עידן רייכל; אורי שכיב, פיינליסט העונה הראשונה של אקס פקטור ישראל; דורון רוקח, משתתף העונה החמישית של כוכב נולד; ינאי בן חמו, שהשתתף באודישנים של הכוכב הבא לאירוויזיון 2020; אודי פריג', אחיו של יונתן פריג'; מישל ניסנוב, משתתפת העונה השלישית של בית ספר למוסיקה; האקרובט לידר דנה, שהיה חלק מנבחרת ישראל באקרובטיקה אשר זכתה בעונה השנייה של גוט טאלנט ישראל; גולן אלקלעי, משתתף העונה השלישית של אקס פקטור ישראל; הודיה אבני, משתתפת The Four; ירדן ג'רפי, חברת הפרויקט של עידן רייכל.
אור טרגן, זוכה עונת העשור והאחרונה של כוכב נולד, השתתף גם הוא, אך החליט לבסוף לפרוש ולבקשתו האודישן שלו לא שודר בטלוויזיה.
מבחן הא-קפלה.
מבחן ה-אקפלה התקיים ב-22 באוגוסט. בשלב זה צומצם מספר המתמודדים שעברו את האודישן הראשוני מ-59 ל-40 מתמודדים (במקור 60, אך המספר השתנה לאחר פרישתו של אור טרגן, אשר האודישן שלו לא שודר לבקשתו).
בשלב זה, בה המתמודדים חולקו לשמיניות, ועל כל חבר בשמיניה היה לעשות ביצוע א-קפלה בן 30 שניות, שמתוך כל המתמודדים, רק 40 עברו לשלב המבחן הגורלי.
המבחן הגורלי.
בשלב זה, יצומצם מספר המתמודדים שעברו את האודישן הראשוני מ-40 ל-18 מתמודדים.
בשלב הראשון על כל מתמודד היה לקבל מינימום ארבעה כחולים מהשופטים על מנת שיוכל לעבור לשלב השני. אלו שקיבלו פחות הודחו אוטומטית. מתמודד שקיבל שישה כחולים, יכול להיכנס אוטומטית לנבחרת – "18 הגדולים", בהסכמת כל השופטים.
בשלב השני השופטים בחרו, מבין אלו שעברו את השלב הראשון, את מי מהמתמודדים להציל מהדחה ולהכניס לנבחרת – "18 הגדולים".
שלב הדו-קרב.
שלב הדו-קרב שודר ב-27 וב-29 באוגוסט 2022 והורכב משני שלבים:
בשלב הראשון, מכל דו-קרב, המתמודד עם הציון הגבוה יותר עבר לשלב הבא.
בשלב השני, בסוף כל הדו-קרבות השופטים הצילו מהדחה 7 מתוך 9 המתמודדים שלא עברו את השלב הראשון. בשלב זה, הנבחרת תצומצם מ-18 ל-16 מתמודדים.
בשלב זה, קרן לא הייתה נוכחת כיוון שלא חשה בטוב, ולכן, בשלב זה החליף אותה הזמר מוקי, שבעצמו היה שופט קבוע בשלוש העונות הראשונות של התוכנית.
דניאל ואן דה דונק
דניאל ואן דה דונק (בהולנדית: Daniëlle van de Donk; נולדה ב-5 באוגוסט 1991 בהולנד) היא כדורגלנית הולנדית, המשחקת בעמדת החלוצה או הקשרית באולימפיק ליון שבליגה הצרפתית הראשונה ובנבחרת הולנד.
ביוגרפיה.
ואן דה דונק נולדה בוולקנסווארד שבהולנד, ובגיל צעיר החלה לשחק כדורגל עם בנים. בגיל ארבע כבר הצטרפה למועדון הכדורגל המקומי ומאוחר יותר עברה לקבוצת אונה.
קריירה.
בגיל 17 הצטרפה לקבוצת וילם מהליגה ההולנדית הראשונה ושיחקה בה במשך שלוש עונות. בעונה השנייה בקבוצה סבלה מקרע ברצועה הצולבת ונעדרה במשך מספר חודשים עד שחזרה לאיתנה. בעונת 2011/2012 עברה לקבוצת ונלו והגיעה איתה עד גמר הגביע ההולנדי. לאחר עונה אחת עברה לאיינדהובן ושיחקה בה שלוש עונות כשגם איתה הצליחה להגיע ב-2014 עד גמר הגביע ההולנדי.
באמצע 2015 הועברה לגוטנבורג מליגת העל השוודית אך כבר בסוף אותה שנה חתמה על חוזה בארסנל שבסופר ליג האנגלית. בעונה זו זכתה עם הקבוצה בגביע האנגלי. במהלך שש העונות בהן שיחקה בארסנל הפכה לשחקנית משמעותית בקבוצה והובילה אותה לזכייה באליפות בעונת 2018/2019. במהלך השנים זכתה לכינוי די וי די (DVD) שהוא קיצור של שמה וכך חתמה במכתב הפרידה שפרסמה לאוהדי הקבוצה.
ב-2021 חתמה על חוזה לשנתיים באולימפיק ליון שבליגה הצרפתית הראשונה, וכבר בעונת 2021/2022 זכתה איתה בדאבל מקומי וכן בליגת האלופות לנשים. ב-27 בנובמבר 2021 קרעה את גיד האכילס ונעדרה ממרבית העונה.
נבחרת הולנד.
ואן דה דונק שיחקה בנבחרות הצעירות של הולנד ורשמה בהן 14 הופעות בהן כבשה שער אחד.
את הופעת הבכורה שלה בנבחרת הבוגרת ערכה בגיל 19 ב-15 בדצמבר 2010 במשחק מול מקסיקו. היא לקחה חלק בביורו 2013 וגם במונדיאל 2015 אך ללא הישגים משמעותיים לנבחרת הולנד.
ואן דה דונק הייתה שותפה משמעותית לזכייתה של הולנד ביורו 2017 שנערך על אדמתה וגם להגעה לגמר במונדיאל 2019, בו הפסידה לארצות הברית 2–0.
ב-8 באוקטובר 2021 ערכה את הופעתה ה-100 בנבחרת ואף כבשה שער נגד נבחרת רוסיה.
ואן דה דונק זומנה לסגל נבחרת הולנד ליורו 2022 ואף כבשה את שער הניצחון במשחק בשלב הבתים נגד פורטגל.
חיים אישיים.
כאשר שיחקה בארסנל הייתה במערכת יחסים עם חברתה לקבוצה בת' מיד ואף גרה בדירתה בתקופת הקורונה.
כיום במערכת יחסים עם שחקנית קבוצתה ליון - אלי קרפנטנר.
תארים.
אולימפיק ליון (נשים)
הדיוויזיה הרביעית (מצרים)
אתניות יהודית
האתניות היהודית מחולקת וכוללת קהילות ייחודיות רבות. למרות שהיהדות נחשבת למוצא אתני אחיד, לדעת החוקר אלן פ. קורקוס לא קיימת אתניות יהודית אחידה ויש בה תת-חלוקות אתניות מובחנות, שרובן נובעות מהסתעפות גאוגרפית מאוכלוסייה ישראלית קדומה, שהתערבה, ככל הנראה, עם קהילות מקומיות, והתפתחה עצמאית לאחר מכן.
עוד בתקופת התנ"ך נצפו הבדלים תרבותיים ולשוניים בין קהילות יהודיות, אפילו בתחום ארץ ישראל העתיקה ויהודה, הן על פי התנ"ך והן לפי שרידים ארכאולוגיים. לאחר מכן, מערך של קהילות יהודיות הוקמו על ידי מתיישבים יהודים במקומות שונים ברחבי העולם, לעיתים קרובות במרחק רב אחד מהשני, מה שהביא לבידוד משמעותי ולבידול אתני. במהלך אלפי שנים של פזורה יהודית, הקהילות התפתחו בהשפעת סביבותיהן המקומיות.